રાજ્ય સરકારના પ્રવક્તા મંત્રીઓ આરોગ્ય. મંત્રી નીતિનભાઇ પટેલ અને નાણાં મંત્રી સૌરભભાઇ પટેલે ગતિશીલ ગુજરાતની નિરંતરતાનો વ્યાપ સાતત્ય પૂર્ણ વિસ્તારવાના ફલકની રૂપરેખા આપતાં જણાવ્યું કે, આગામી તારીખ 31 માર્ચ-2015 સુધીના લક્ષ્યાંક પૂર્ણ કરવા સ્વાવલંબન અભિયાન, સ્વસ્થ ગુજરાત, ઇ-ગવર્નન્સ, અર્બન મિશન, સિંચાઇયુક્ત વિસ્તાર વિસ્તરણ, ખેલકુદ ક્ષેત્રે વિકાસ, હસ્તકલા અને હાથશાળાનું માર્કેટ ઊભું કરવું, કૃષિ ક્ષેત્ર મારફતે ગ્રામ્ય વિકાસ અને જાહેર સેવાઓ અંગેનો અધિકાર અમલી બનાવવા વગેરેનો મુખ્ય થીમ તરીકે ઉમેરવામાં આવ્યા છે. કુલ 111 પ્રવૃત્તિઓ સાથે સરકાર ‘ટીમ ગુજરાત'ના સહકારથી લોકોપયોગી સેવામાં સમર્પણની ભાવના સાથે 100 ટકાથી વધુ લક્ષ્યાંકો હાંસલ કરી ગુજરાત મોડલને આ વખતના આયોજનમાં પણ ચરિતાર્થ કરશે. અને જિલ્લા-તાલુકા કક્ષા સહિત સમગ્ર પ્રશાસનિક તંત્ર મિશન મોડમાં કાર્યરત રહેશે.